《邵郎中姑苏园亭》
宋代·梅尧臣

公爱乐天池上篇，买池十亩皆种莲。
薄城万竿竹{左女右便}娟，藤缆系桥青板船。
折腰大菱不直，鵁鶄鸂鶒沙际眠。
水从太湖根底穿，月出洞庭山上圆。
公归与客相留连，秋风鹤唳春杜鹃。
班鲈斫脍红缕鲜，紫豉煮莼香味全。
我思白傅在三川，吴船虽有吴馔偏。
当时九老各华颠，裴令来过吟复联。
至今怪石存旧镌，七叶树荫黄金田。
羡公有小胜昔贤，高门通车千万年。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。